ZAPISNIK
s 15. sjednice Vijeća Gradske četvrti Črnomerec, održane 10. srpnja 2018. 
         u prostorijama Područnog ureda Črnomerec, 
                 Trg Francuske Republike 15/1, s početkom u 12 sati


Nazočni članovi Vijeća Gradske četvrti Črnomerec: 
Josip Jelić, Ljiljana Peršinec, Zdravko Banožić, Dragutin Buden, Vlado Crkvenac, Maja Čižić, Tomislav Domes, Tomislav Kolačny, Vanja Mojzeš, Martin Postružin,  i  Miroslav Šurbek. 

Nenazočni članovi Vijeća Gradske četvrti Črnomerec: Siniša Ružić, Branko Matun i Tomislav Matošin.

Drugi nazočni: Vesna Brezić, članica VMO Kustošija Centar, Mirko Berić, predsjednik VMO „Bartol Kašić“, Snježana Ordanić, voditeljica Područnog odsjeka Črnomerec i Natalija Vidak, stručni referent za rad gradske četvrti i mjesnih odbora, 

Sjednicu otvara Josip Jelić, predsjednik Vijeća Gradske četvrti Črnomerec te pozdravlja sve nazočne.

Predsjednik konstatira da je prisutno 12 članova Vijeća, čime su stečeni uvjeti za raspravu i pravovaljano odlučivanje.

Predsjednika daje Zapisnike s 13. i 14. sjednice  pojedinačno na usvajanje
Jednoglasno usvojeni Zapisnici s 13. i 14. sjednice Vijeća.

Na sjednicu došao Branko Matun te je prisutno 13. članova Vijeća.

Predsjednik daje dnevni red na usvajanje.
S 11 glasova ZA 1 PROTIV i 1 SUZDRŽANIM usvojen slijedeći

					d n e v n i  r e d


1. Prijedlog Zaključka o izmjeni Plana komunalnih aktivnosti Gradske četvrti Črnomerec u 2018. 
2. Godišnji izvještaj o izvršenju Financijskog plana 2017.
3. Okvirna strategija pametnog Grada Zagreba – Zagreb Smart City donošenje zaključka
4. Ulica Ivana Kosirnika,  k. č. 2104/1  k.o. Črnomerec – donošenje zaključka o održavanju zelene površine
5. Ulica Fraterščica 19, umjetne izbočine – donošenje zaključka 
6. Ulica Ilica 283A – prijedlog uspostave uzdužnog parkirnog mjesta, suglasnost – donošenje zaključka 
7. 1POSTOZAGRAD –postavljanje punktova s besplatnom pitkom vodom – donošenje zaključka
8. Koncesija sportskog igrališta Medvedgrad – donošenje zaključka
9. Informacije, pitanja i prijedlozi




Na sjednicu dolazi Tomislav Matošin te je prisutno 14 članova vijeća.


Ad.1. Prijedlog Zaključka o izmjeni Plana komunalnih aktivnosti Gradske četvrti Črnomerec u 2018. 

Predsjednik pojedinačno obrazlaže izmjene Plana komunalnih aktivnosti te otvara raspravu.
U raspravi sudjelovali:Tomislav Domes, Maja Čižić, Vanja Mojzeš, Tomislav Kolačny, Vesna Brezić i Josip Jelić.

Predsjednik daje Prijedlog Zaključka o izmjeni Plana komunalnih aktivnosti Gradske četvrti Črnomerec u 2018. na glasovanje.

S 11 glasova ZA i 3 SUZDRŽANA usvojen Zaključak o izmjeni Plana komunalnih aktivnosti Gradske četvrti Črnomerec u 2018. koji je prilog Zapisniku.


Ad.2. Godišnji izvještaj o izvršenju Financijskog plana 2017.

Predsjednik otvara raspravu. Obzirom da se nitko ne javlja za riječ daje Godišnji izvještaj o izvršenju Financijskog plana  2017. na glasovanje.

Jednoglasno usvojen Godišnji izvještaj o izvršenju Financijskog plana  2017. koji je prilog Zapisniku.


Ad.3. Okvirna strategija pametnog Grada Zagreba – Zagreb Smart City

Tomislav Domes daje primjedbu da je materija preopsežan da bi se u tako kratkom roku moglo na njega očitovati.

Predsjednik daje na glasovanje Okvirnu strategiju pametnog Grada Zagreba – Zagreb Smart City.

S 10 glasova ZA i 4 SUZDRŽANA usvojena Okvirna strategija pametnog Grada Zagreba – Zagreb Smart City.


Ad.4. Ulica Ivana Kosirnika,  k. č. 2104/1  k.o. Črnomerec – donošenje zaključka o održavanju zelene površine

Predsjednik otvara raspravu.
U raspravi sudjelovali Tomislav Kolačny i Josip Jelić.
Predsjednik daje prijedlog Zaključka na glasovanje.

Jednoglasno usvojen slijedeći






Z A K L J U Č A K
o održavanju zelene površine na k. č.  2104/1 k.o. Črnomerec

1. Vijeće Gradske četvrti Črnomerec razmotrilo je Zaključak Vijeća Mjesnog odbora Jelenovac, kojim se traži da se  k. č. 2104/1 k.o. Črnomerec uvrsti u Program održavanja Gradske četvrti Črnomerec.  

2. Vijeće podržava navedeni zaključak Vijeća Mjesnog odbora Jelenovac te traži da se k. č. 2104/1 k.o. Črnomerec uvrsti u Program održavanja komunalne infrastrukture, Održavanje javnih površina, na poziciji Gradske četvrti Črnomerec.   

3. Ovaj će Zaključak biti dostavljen Gradskom uredu za mjesnu samoupravu na daljnje postupanje.

Ad.5. Ulica Fraterščica 19, umjetne izbočine

Predsjednik otvara raspravu.
U raspravi sudjelovali: Maja Čižić, Tomislav Kolačny, Zdravko Banožić, Tomislav Matošin, Branko Matun i Josip Jelić.
Predsjednik daje prijedlog Zaključka na glasovanje.

Jednoglasno usvojen slijedeći


Z A K L J U Č A K
o očitovanju na postavljanju umjetnih izbočina 
u ulici Fraterščica kod kbr. 19 

1. Vijeće Gradske četvrti Črnomerec razmotrilo dopis Gradskog ureda za prostorno uređenje, izgradnju Grada, graditeljstvo, komunalne poslove i promet, vezano uz očitovanje za postavljanje umjetnih izbočina u ulici Fraterščica kod kbr.19. 

2. Vijeće nije suglasno da se postave umjetne izbočine na navedenoj lokaciji, obzirom da nema suglasnosti stanara  ispred čijih kuća bi se iste postavile. 

3. Ovaj će Zaključak biti dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet  na daljnje postupanje.


	Ad.6. Ulica Ilica 283A – prijedlog uspostave uzdužnog parkirnog mjesta, suglasnost 

Predsjednik otvara raspravu.
U raspravi sudjelovali: Tomislav Kolačny i Josip Jelić.
Predsjednik daje prijedlog Zaključka na glasovanje.

Jednoglasno usvojen slijedeći



Z A K L J U Č A K
o očitovanju na prijedlog uspostave uzdužnog 
parkirališnog mjesta u Ilici 283A 

1. Vijeće Gradske četvrti Črnomerec razmotrilo dopis Gradskog ureda za prostorno uređenje, izgradnju Grada, graditeljstvo, komunalne poslove i promet, vezano uz prijedlog uspostave parkirališnog mjesta u Ilici 283A.

2. Vijeće nije suglasno da se u Ilici 283A, na nogostupu, obilježi parkirališno mjesto. 

3. Ovaj će Zaključak biti dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.


	Ad.7. 1POSTOZAGRAD –postavljanje punktova s besplatnom pitkom vodom

Predsjednik otvara raspravu.
U raspravi sudjelovali: Tomislav Domes, Tomislav Kolačny, Zdravko Banožić, Vlado Crkvenac i Josip Jelić.
Predsjednik daje prijedlog Zaključka na glasovanje.

Jednoglasno usvojen slijedeći


            Z A K LJ U Č A K
             o postavljanju punkta s besplatnom pitkom vodom na području 
Gradske  četvrti Črnomerec

1. Vijeće je raspravljalo o  postavljanja punktova s besplatnom pitkom vodom na području Gradske četvrti Črnomerec, odnosno na Trgu dr. Franje Tuđmana i Trgu Francuske Republike. koje predlaže 1POSTOZAGRAD, volonterska platforma usmjerena na poboljšanje grada i javna dobra.

2. Vijeće podržava navedeni prijedlog te predlaže da nadležni Gradski ured za prostorno uređenje, izgradnju Grada, graditeljstvo, komunalne poslove i promet  definira, prema  izgrađenoj infrastrukturi, lokaciju te pokrene potrebne radnje za postavljanje istih.    

3. Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje. 


	Ad.8. Koncesija sportskog igrališta Medvedgrad

Predsjednik otvara raspravu.
U raspravi sudjelovali: Zdravko Banožić, Maja Čižić, Miroslav Šurbek, Vlado Crkvenac, Martin Postružin, Tomislav Matošin, Vanja Mojzeš i Josip Jelić.
Predsjednik daje prijedlog Zaključka na glasovanje.

Jednoglasno usvojen slijedeći

Z A K L J U Č A K
     o davanju mišljenju na Natječaj za dodjelu koncesije 
Sportsko – rekreacijskog centra „Medvedgrad“ 

1. Vijeće Gradske četvrti Črnomerec razmotrilo prijedlog, članice vijeća Maje Čižić, o raspisanom Natječaju za davanje u koncesiju Sportsko-rekreacijskog centra „Medvedgrad“, Mikulići 133, za obavljanje sportske aktivnosti mali nogomet, košarka.. 

2. Vijeće nije suglasno da se navedeno sportsko igralište daje u koncesiju sportskim klubovima obzirom da na sjevernom području Gradske četvrti Črnomerec nema drugih igrališta za rekreaciju, koja bi koristilo građani. 

3. Ovaj će Zaključak biti dostavljen Gradskom uredu za sport i mlade na daljnje postupanje.

Ad.9. Informacije, pitanja i prijedlozi

Predsjednik kaže da je g. Martin Postružin dao ostavku na mjesto predsjednika Odbora za male komunalne aktivnosti te isto daje na glasovanje.

S 13 glasova ZA i 1 SUZDRŽANIM prijedlog usvojen.

Predsjednik predlaže da 10. točka dnevnog reda bude njegova ostavka na mjesto predsjednika Vijeća Gradske četvrti Črnomerec te daje riječ potpredsjednici Vijeća Ljiljani Peršinec.


	Ad.10. Prijedlog Zaključka o razrješenju predsjednika Vijeća Gradske četvrti 	Črnomerec

Potpredsjednica se zahvaljuje Josipu Jeliću na dosadašnjem radu te daje prijedlog Zaključka o njegovom razrješenju na glasovanje .

S 13 glasova ZA i 1 SUZDRŽANIM usvojen slijedeći


ZAKLJUČAK
o razrješenju predsjednika Vijeća Gradske četvrti Črnomerec


1. Prima se na znanje ostavka Josipa Jelića na dužnost  predsjednika Vijeća Gradske 
   četvrti Črnomerec.

     2. Josip Jelić  razrješuje se dužnosti potpredsjednika Vijeća Gradske četvrti Črnomerec     	   s danom primanja ostavke na znanje.

    3. Ovaj će zaključak biti objavljen u Službenom glasniku Grada Zagreba.




	Ad.11. Prijedlog Zaključka o izboru predsjednika Vijeća Gradske četvrti Črnomerec

Potpredsjednica predlaže da predsjednik Vijeća bude g. Martin Postružin te isti prijedlog daje na glasovanje.

S 10 glasova ZA, 3 glasa PROZIV i 1 SUZDRŽANIM usvojen slijedeći


Z A K LJ U Č A K
o izboru predsjednika Vijeća Gradske četvrti Črnomerec

	1. Za predsjednika Vijeća Gradske četvrti Črnomerec izabran je Martin Postružin. 

	2. Ovaj će zaključak biti objavljen u Službenom glasniku Grada Zagreba.


Potpredsjednica čestita g. Martinu Postružinu na izboru za predsjednika Vijeća te kaže kako se nada da će tu funkciju obnašati isto tako dobro kao i g. Josip Jelić.

Martin Postružin se svima zahvaljuje na ukazanom povjerenju i kaže kako će i dalje zajedno raditi u interesu građana naše gradske četvrti.


Obzirom da se više nitko ne javlja za riječ, predsjednik zatvara sjednicu.

Sjednica završila u 13,20 sati.
Zapisnik vodila:
Natalija Vidak

KLASA:   026-02/18-01/374
URBROJ: 251-06-11-03-18-2						
Zagreb,     10. srpnja 2018. 


								
								        Predsjednik Vijeća 
                                                                                       	  Gradske četvrti Črnomerec

								         Martin Postružin

